Title: คำสั่งคณะรักษาความสงบแห่งชาติ ที่ 55/2557 เรื่อง แต่งตั้งคณะกรรมการบริหารนโยบายพลังงาน

คำสั่งคณะรักษาความสงบแห่งชาติ

คำสั่งคณะรักษาความสงบแห่งชาติ
ที่ ๕๕/๒๕๕๗
เรื่อง
แต่งตั้งคณะกรรมการบริหารนโยบายพลังงาน[๑]

ตามที่หัวหน้าคณะรักษาความสงบแห่งชาติได้มอบหมายให้รองหัวหน้าคณะรักษาความสงบแห่งชาติ
(หัวหน้าฝ่ายเศรษฐกิจ)
กำกับดูแลการแก้ไขปัญหาและเสนอแนวทางในการกำกับนโยบายการบริหารและพัฒนาพลังงานของประเทศให้มีความเหมาะสมและมีความคล่องตัวในการปฏิบัติงาน

เพื่อให้การดำเนินงานตามที่ได้รับมอบหมายเป็นไปอย่างมีประสิทธิภาพและบรรลุเป้าหมายจึงให้มีการแต่งตั้งคณะกรรมการบริหารนโยบายพลังงาน
โดยมีองค์ประกอบและอำนาจหน้าที่ ดังนี้
องค์ประกอบ
๑. รองหัวหน้าคณะรักษาความสงบแห่งชาติ
(หัวหน้าฝ่ายเศรษฐกิจ)         ประธานกรรมการ
๒. ปลัดกระทรวงพลังงาน                                             กรรมการ
๓. ปลัดกระทรวงคมนาคม                                             กรรมการ
๔. ปลัดกระทรวงทรัพยากรธรรมชาติและสิ่งแวดล้อม                กรรมการ
๕. ปลัดกระทรวงพาณิชย์                                              กรรมการ
๖. ปลัดกระทรวงอุตสาหกรรม                                        กรรมการ
๗. เลขาธิการคณะกรรมการพัฒนาการเศรษฐกิจและสังคมแห่งชาติ
กรรมการ
๘. เลขาธิการคณะกรรมการกฤษฎีกา                                 กรรมการ
๙. ผู้อำนวยการสำนักงานเศรษฐกิจการคลัง                          กรรมการ
๑๐. ผู้อำนวยการสำนักงานนโยบายและแผนพลังงาน     กรรมการและเลขานุการ
๑๑. ผู้แทนสำนักงานนโยบายและแผนพลังงาน                      กรรมการและ
ผู้ช่วยเลขานุการ

อำนาจหน้าที่
๑. เสนอแนะนโยบาย แผนการบริหารและพัฒนา และมาตรการทางด้านพลังงาน
๒.
เสนอความเห็นเกี่ยวกับแผนงานและโครงการทางด้านพลังงานของหน่วยงานรวมทั้งเสนอความเห็นเกี่ยวกับการจัดลำดับความสำคัญของแผนงานและโครงการดังกล่าวด้วย
๓. กำหนดราคาและอัตราเงินกองทุนน้ำมันเชื้อเพลิงตามกรอบและแนวทางที่คณะกรรมการนโยบายพลังงานแห่งชาติมอบหมาย
รวมทั้งปฏิบัติงานอื่นตามที่หัวหน้าคณะรักษาความสงบแห่งชาติมอบหมายในการบริหารกองทุนน้ำมันเชื้อเพลิง
และตามกฎหมายว่าด้วยการแก้ไขและป้องกันภาวะการขาดแคลนน้ำมันเชื้อเพลิง
๔. เสนอแนะนโยบายและมาตรการทางด้านราคาพลังงาน
และกำกับการเปลี่ยนแปลงของอัตราค่าไฟฟ้าตามสูตรการปรับอัตราค่าไฟฟ้าโดยอัตโนมัติ
๕. พิจารณาและเสนอความเห็นต่อคณะกรรมการนโยบายพลังงานแห่งชาติ
เกี่ยวกับพระราชกฤษฎีกา กฎกระทรวง และมาตรการอื่น ๆ
ที่จะออกตามกฎหมายว่าด้วยการส่งเสริมการอนุรักษ์พลังงาน
๖. ขอให้กระทรวง ทบวง กรม ราชการส่วนท้องถิ่น รัฐวิสาหกิจ
หรือบุคคลใด ๆ เสนอรายละเอียดทางวิชาการ การเงิน สถิติ และเรื่องต่าง ๆ
ที่จำเป็นที่เกี่ยวข้องกับนโยบาย แผนการบริหารและพัฒนาพลังงานของประเทศได้
๗. ปฏิบัติงานอื่น ๆ ตามที่คณะกรรมการนโยบายพลังงานแห่งชาติหรือประธานกรรมการนโยบายพลังงานแห่งชาติมอบหมาย
๘. แต่งตั้งคณะอนุกรรมการช่วยปฏิบัติงานในหน้าที่ตามความจำเป็น

สั่ง ณ
วันที่ ๖ มิถุนายน พุทธศักราช ๒๕๕๗
พลเอก
ประยุทธ์  จันทร์โอชา
หัวหน้าคณะรักษาความสงบแห่งชาติ

ปริยานุช/ผู้จัดทำ
๑๘ มิถุนายน
๒๕๕๗

ปริญสินีย์/ผู้ตรวจ
๑๘ มิถุนายน
๒๕๕๗

[๑] ราชกิจจานุเบกษา
เล่ม ๑๓๑/ตอนพิเศษ ๑๐๙ ง/หน้า ๓/๑๓ มิถุนายน ๒๕๕๗